PATVIRTINTA

Tauragės lopšelio-darželio ,,Kodėlčius“

direktoriaus 2022 m. rugsėjo 22d.

įsakymu Nr. V-141

**TAURAGĖS LOPŠELIO-DARŽELIO ,,KODĖLČIUS“**

**STEAM UGDYMO STRATEGIJA**

1. **BENDROSIOS NUOSTATOS**
2. STEAM ugdymo strategija (toliau – strategija) reglamentuoja ikimokyklinio amžiaus vaikų STEAM ugdymo tvarką.
3. **Strategijos tikslas** – didinti vaikų susidomėjimą gamtos mokslais, informacinėmis technologijomis, menais, architektūra, matematika bei ugdyti vaikų kūrybiškumo, iniciatyvumo ir verslumo kompetencijas.
4. **Uždaviniai:**
   1. Plėtoti vaikų gebėjimą aktyviai mokytis vienam, mažoje grupėje ir visos grupės mokytojo organizuotoje veikloje.
   2. Atrasti naujų netradicinių aplinkų ir metodų, skatinti ugdymąsi be sienų.
   3. Tobulinti mokytojų kompetencijas STEAM mokslų srityse.
   4. Skatinti inovatyvias STEAM iniciatyvas bendradarbiaujant su socialiniais partneriais.
   5. Didinti STEAM prieinamumą spec.poreikių vaikams.
5. **STEAM VEIKSMŲ PLANAS**
6. STEAM dalykų ir metodų integravimas į ugdomąjį procesą pagal savaitės temas (bent 1 kartą per savaitę).
7. Ilgalaikių (metinių) grupių ugdymo planų rengimas, remiantis ,,Ikimokyklinio ugdymo metodinės medžiagos rinkiniais“ pagal vaikų amžių (iki 50 proc.).
8. Neformaliojo ugdymo būrelių organizavimas: Robotikos, Mažųjų išradėjų ir kt.
9. Tarptautinių, respublikinių, rajoninių projektų, grįstų SEAM ugdymu vykdymas (bent 2-3 projektai per metus).
10. Vaikų pasiekimų skaičiavimo ir matavimo, aplinkos pažinimo, tyrinėjimo, mąstymo, problemų sprendimo, kūrybiškumo ugdymo srityse vertinimas ir ugdymosi pažangos pokyčio nustatymas (2 kartus per metus).
11. Edukacinių STEAM išvykų, ekskursijų organizavimas rajono ribose (bent po 2 pažintines ekskursijas, išskyrus ankstyvojo ugdymo grupes).
12. Tėvų edukacinių veiklų organizavimas (1 kartą per metus)
13. Bendradarbiavimas su STEAM veiklas įgyvendinančiomis institucijomis.
14. Grupių ir kupolo papildymas priemonėmis STEAM veikloms bei erdvėms plėtoti. (prieš mokslo metus rugpjūčio-rugsėjo mėn., skiriant iš Mokymo lėšų iki 20 proc.).
15. **MOKYTOJŲ PROFESINIS TOBULĖJIMAS**
16. Mokytojų kvalifikacijos tobulinimas STEAM tematika (1-2 seminarai per metus).
17. Gerosios patirties sklaida STEAM tema (atviros veiklos, pranešimai konferencijose, STEAM veiklos pateikimas internetinėje darželio svetainėje).
18. Mokytojų-mentorių pagalba jauniems specialistams, organizuojant STEAM veiklas.
19. **LYDERYSTĖ IR ĮSTAIGOS KULTŪRA**
20. STEAM strategijos rengimas įstaigoje (kartą per 3 metus).
21. Lopšelyje-darželyje suburta STEAM veiklos tobulinimo grupė, kuri planuoja, koordinuoja kiekvienų metų STEAM veiklas.
22. Įstaigos strateginiame plane išskirtas prioritetas susijęs su STEAM ugdymu.
23. Lopšelio-darželio vadovai sudaro sąlygas mokytojų bendradarbiavimui rengiant projektus su kitomis įstaigomis STEAM srityse.
24. STEAM ugdymo tikslais pasirašytos sutartys su išorės partneriais.
25. Įstaiga ugdymo tikslais naudojasi kitomis miesto/rajono/šalies erdvėmis.
26. **LOPŠELIO-DARŽELIO INFRASTRUKTŪRA**
27. STEAM ugdymui pritaikyta įstaigos infrastruktūra:

22.1.Grupėse yra priemonių bei metodinės literatūros STEAM veiklai plėtoti.

22.2.Mokykloje veikia saugus interneto ryšys, ugdymui naudojama kompiuterinė įranga.

22.3.Kieme įrengtas kupolas STEAM veiklai organizuoti.

22.4.Mokykla skiria lėšų STEAM ugdymo organizavimui (priemonių įsigijimui, aplinkų atnaujinimui)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_